भारत ने 39 पाकिस्तानी कैदियों को रिहा किया
नई दिल्ली. भारत सरकार ने पाकिस्तान के 39 कैदियों को बुधवार को रिहा कर दिया। बीएसएफ ने इन्हें वाघा बॉर्डर पर पाक एजेंसियों के सुपुर्द किया। सभी भारत की जेल में सजा काट रहे थे। मीडिया रिपोर्ट्स के मुताबिक, इनमें शामिल 21 लोगों की सजा पूरी हो चुकी थी, जबकि 18 मछुआरे भी शामिल हैं। पाकिस्तान ने भी पिछले महीने गलती से कश्मीर में एलओसी क्रास करने वाले इंडियन आर्मी के जवान चंदू चव्हाण को रिहा किया था। 6 जनवरी को पाकिस्तान ने 217 भारतीय मछुआरों को देश वापस भेजा था। कई अब भी पाकिस्तान की जेलों में कैद हैं।
जियो प्राइम मेंबरशिप प्रॉसेस शुरू, कंपनी ने शेयर किए प्लान
नई दिल्ली.
एक मार्च से 'जियो प्राइम एनरॉलमेंट' मेंबरशिप लेने की प्रॉसेस शुरू हो गई। जिन रिलायंस जियो यूजर्स के पास प्रीपेड सिम है वे इस मेंबरशिप का सिर्फ 99 रुपए खर्च करके ले सकते हैं। मेंबरशिप लेने के बाद यूजर को 'हैप्पी न्यू ईयर ऑफर' का फायदा मार्च 2018 तक ले सकेंगे। हालांकि, इसके लिए उसे हर महीने 303 रुपए का रिचार्ज करना होगा। वैसे, मेंबरशिप लेने के बाद यूजर को 303 रुपए वाले टैरिफ प्लान के अलावा इससे ऊपर के सभी प्लान पर ज्यादा फायदा मिलेगा। जियो ने प्राइम मेंबरशिप की प्रॉसेस शुरू करने के साथ ही नए टैरिफ प्लान की डिटेल भी शेयर की है। ये टैरिफ प्लान 303 रुपए के साथ 499 रुपए और 999 रुपए के हैं। (पूरी खबर पढ़ने के लिए क्लिक करें)
कोहली और अश्विन को दिलीप सरदेसाई अवॉर्ड
नई दिल्ली. इस साल का दिलीप सरदेसाई अवॉर्ड विराट कोहली और आर. अश्विन को मिलेगा। बीसीसीआई ने बुधवार को इसका एलान किया। कोहली को तीसरी और अश्विन को दूसरी बार ये अवॉर्ड मिलेगा। अवॉर्ड सेरेमनी 8 मार्च को बेंगलुरु में होगी। बीसीसीआई ने कहा, "टीम इंडिया के कैप्टन विराट कोहली को मशहूर पॉली उमरीगर अवॉर्ड दिया जाएगा। साल के सर्वश्रेष्ठ इंटरनेशनल क्रिकेटर को यह अवॉर्ड दिया जाता है। बता दें कि आईसीसी ने अश्विन को भी इस साल का सर्वश्रेष्ठ टेस्ट प्लेयर चुना है।
गुरमेहर हो या फोगाट सिस्टर्स, सबको बिना डरे बोलने का हक: सहवाग
नई दिल्ली.
रामजस कॉलेज विवाद मामले में गुरमेहर कौर की पोस्ट पर किए अपने ट्वीट को लेकर वीरेंद्र सहवाग ने बुधवार को सफाई दी। उन्होंने कहा ये सिर्फ मजाक था। मेरा ट्वीट किसी के विरोध में नहीं था। हर किसी को बिना डरे अपनी बात रखने का हक है फिर वह गुरमेहर हो या फोगाट बहनें। बता दें कि सहवाग के ट्वीट का बबीता फोगाट, योगेश्वर दत्त और मधुर भंडारकर ने सपोर्ट किया था। लेकिन जावेद अख्तर ने बिना नाम लिए विरोध किया था। वहीं, जेएनयू के स्टूडेंट उमर खालिद ने कहा कि सहवाग बोर्ड ऑफ क्रिकेट कंट्रोल फॉर इंडिया (BCCI) को रिप्रेजेंट करते हैं न कि भारत को। (पूरी खबर पढ़ने के लिए क्लिक करें)
hin_Deva hin_Deva kas_Deva awa_Deva hin_Deva mai_Deva awa_Deva hin_Deva awa_Deva hin_Deva